Goreyê Serekkomarê Îranî Hasan Ruhanîyî amerîkayîjan beno ke ''perrê Silêmanîyî'' pakerdî la Îran do bi pakerdişê lînganê DYA yê herême cewab bido.
Rayberê dînî yê Îranî Hamaneyî îfade kerd ke înan lapatêk eşt DYA. Hameneyî ard ziwan ke estbîyayîşê Amerîka yê herême beno semedê bênîzamîyan û waşt ke DYa herême biterikna. Hamaneyî vat: "Dişmenî DYA, Îsraîl û sîstemê înan o qure yê.
Hamaneyî bi sîstemê qureyî nîşanê rojawanê dinya da û vist vîrî ke Îran pabesteyê bernameyê nukleerî yo û caverdişê nê bernameyî do verê rayîrê bandurîya Amerîka abikero.
Dima ke  Îranî bi fuzeyan hêrişê baregehanê DYA yê Iraqî, Tehran de şarî nê herîşî bi coşî fîraz kerdî. Serê sibayî ra dima zaf kesî bi alayanê Îranî û portreyê Qasim Silêmanîyî vejîyayî meydanan.
